CELEX: C2006/048/39
Language: fi
Date: 2006-02-25 00:00:00
Title: Asia C-13/06: Euroopan yhteisöjen komission  11.1.2006  Helleenien tasavaltaa vastaan nostama kanne

25.2.2006   
            
            
               FI
            
            
               Euroopan unionin virallinen lehti
            
            
               C 48/21
            
         Euroopan yhteisöjen komission 11.1.2006 Helleenien tasavaltaa vastaan nostama kanne
   (Asia C-13/06)
   (2006/C 48/39)
   Oikeudenkäyntikieli: kreikka
   Euroopan yhteisöjen komissio on nostanut 11.1.2006 Euroopan yhteisöjen tuomioistuimessa kanteen Helleenien tasavaltaa vastaan. Kantajan asiamiehenä on Dimitris Triantafullou, prosessiosoite Luxemburgissa.
   Kantaja vaatii, että yhteisöjen tuomioistuin
   
               1)
            
            
               toteaa, että Helleenien tasavalta ei ole noudattanut kuudennen direktiivin (1) 13 artiklan B kohdan a alakohdan mukaisia velvoitteitaan, koska se on kantanut arvonlisäveron palveluista, jotka muodostuvat tieliikenteessä vahingon tapahtuessa annetusta avusta
            
         
               2)
            
            
               velvoittaa Helleenien tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut:
   Komissio katsoo, että vaikka kreikkalainen tiepalveluelin (ELPA) ei kuulu vakuutusdirektiivien alaisuuteen, se harjoittaa kuudennen arvonlisäverodirektiivin 13 artiklan B kohdan a alakohdassa tarkoitettua toimintaa.
   Komissio vetoaa direktiivin muiden kieliversioiden lisäksi seuraaviin seikkoihin
   
               —
            
            
               arvonlisäveron neutraalisuuden periaatteeseen, joka edellyttää, että samanlaista toimintaa verotetaan samalla tavalla riippumatta sen suorittajasta
            
         
               —
            
            
               käsitteen ”vakuutus” oikeustieteelliseen määritelmään (asia C-349/96), jonka mukaan se kattaa tieliikenteessä vahingon tapahtuessa annetun avun
            
         
               —
            
            
               siihen, että verosäädökset ovat itsenäisiä suhteessa muihin yhteisön säädöksiin (vakuutusdirektiiveihin)
            
         
               —
            
            
               siihen, että vakuuttajien tieliikenteessä antama apu kuuluu vakuutusdirektiivin 73/239 (sellaisena kuin se on muutettuna direktiivillä 84/641) soveltamisalaan.
            
         
      (1)  EYVL 1977 L 145, s. 1.